স্টার প্লাসের জনপ্রিয় ধারাবাহিক ‘দিয়া অউর বাতি হম’। ২০১১ সাল থেকে এই ধারাবাহিক দর্শকদের মনোরঞ্জন করে আসছে। কানাঘুষো শোনা যাচ্ছে, এই জনপ্রিয় ধারাবাহিক নাকি শেষের পথে। কিছুদিন আগে মুম্বইয়ের টেলিপাড়ায় রটে গিয়েছিল একটি খবর— এই ধারাবাহিকের প্রযোজক সংস্থাটি এবার  ধারাবাহিকটি গুটিয়ে ফেলার কথা ভাবনা-চিন্তা করছেন। 
হঠাৎই শোনা যায় যে, আগামী ১৫ অগস্ট এই শো-টি নাকি বন্ধ হয়ে যাচ্ছে। কিন্তু মুম্বইয়ের একটি গসিপ ম্যাগাজিনের খবর অনুযায়ী স্টার প্লাস কর্তৃপক্ষ এই ধারাবাহিকের জনপ্রিয়তার কথা মাথায় রেখে ধারাবাহিকটির মেয়াদ বাড়িয়ে দিয়েছেন আরও ১ মাস। অর্থাৎ সেপ্টেম্বরের মাঝ-বরাবর পর্যন্ত চলবে এই ধারাবাহিক। 
কিন্তু প্রযোজনা সংস্থার দাবি, যদি সেপ্টেম্বর পর্যন্ত ধারাবাহিকটির টিআরপি ভাল থাকে তবে হয়তো এখনই বন্ধ হবে না শো। সেক্ষেত্রে গল্পের আর নতুন কোন কোন দিক এক্সপ্লোর করা যায়, সেই নিয়ে ভাবনা-চিন্তা করছেন শো-এর প্রযোজকরা। যদি সত্যিই তেমন হয় তবে দর্শকদের পক্ষে তা খুবই ভাল খবর।